Z A P I S N I K
24. sjednice Vijeća Mjesnog odbora Folnegovićevo naselje održane 22. svibnja 2023.
u prostorijama Mjesnog odbora Folnegovićevo naselje, Joze Laurenčića 8B s početkom u 18.00 sati

Nazočni članovi Vijeća: Frane Čavka, Hrabren Dobrotić, Andrea Jelić, Slobodan Jurković, Dalibor Kiseljak, Nikolina Krešo i Bojana Stajčić.
Odsutni članovi Vijeća: /
Ostali nazočni: /
Zapisnik vodi: Hrabren Dobrotić 

Vijeće jednoglasno prihvaća tekst Zapisnika 23. sjednice održane 26. travnja 2023.

	Predsjednica Vijeća predlaže dnevni red, a Vijeće jednoglasno prihvaća prijedlog te utvrđuje sljedeći:

DNEVNI RED:

1. [bookmark: _Hlk137501528]Zahtjev za korištenje prostora MS: Zahtjev Cheerleading kluba Zagreb
2. Aktualna komunalna problematika
3. Razno: izviješća, pitanja i prijedlozi

Ad. 1. Zahtjev za korištenje prostora MS: Zahtjev Cheerleading kluba Zagreb

Vijećnici su dobili materijale na razmatranje.
VMO će zamoliti Cheerleading klub da javi koji termini se odnose na program vježbi za umirovljenike i starije osobe.
[bookmark: _Hlk137507154]Vježbanje za žene odvijalo bi se utorkom i četvrtkom od 19:30 do 20:30.
VMO Folnegovićevo naselje jednoglasno donosi

ZAKLJUČAK
[bookmark: _Hlk137507134]o korištenju prostora MO Folnegovićevo naselje
u kojem odobrava korištenje istog za potrebe Cheerleading kluba Zagreb u terminima:
· ponedjeljkom od 17:00 do 21:30,
· utorkom od 17:30 do 19:30 i od 20:30 do 21:30
· srijedom od 17:00 do 21:30
· četvrtkom od 17:30 do 19:30 i od 20:30 do 21:30
· petkom od 19:00 do 20:00
 Korištenje se odobrava na period  30. 6. 2023. do 31. 12. 2023.

Ad. 2. Aktualna komunalna problematika

Dječji vrtić Milana Sachsa
	Ravnateljica DV Milana Sachsa moli VMO Folnegovićevo naselje za pomoć u nabavi jedne dječje sprave za igranje te pita može li VMO odvojiti sredstva za tu nabavu u idućoj godini. 
	VMO ostavlja ravnateljici da predloži koja im sprava odgovara pa će VMO odlučiti, ovisno sredstvima koja budu dodijeljena.
	VMO Folnegovićevo naselje jednoglasno donosi
[bookmark: _Hlk135121764]ZAKLJUČAK
o pomoći DV Milana Sachsa u nabavi jedne dječje sprave za igranje u idućoj godini
prema dogovoru o obliku sprave i njezinoj cijeni.

Ozelenjavanje na Milke Trnine 1
	Stanari M. Trnine 1 i njihova predstavnica Andrea Jelić ulažu žalbu na rješenje Odsjeka za zelene površine nadležnog GU čije je mišljenje da sadnja stabala nije adekvatna za spomenutu mikrolokaciju.
	Stanari predlažu neku vrstu drveta koju ipak mogu zasaditi, a da ne bude u koliziji sa stambenim objektom.
	VMO će tražiti obrezivanje stabla i grma na južnoj strani Laurenčićeve k. b. 18-20.

Dječje igralište na Laurenčićevoj
	Stanari mole VMO da se jedna ljuljačka za veću djecu na dječjem igralištu zamijeni ljuljačkom za manju djecu.
	VMO jednoglasno donosi 
[bookmark: _Hlk137507293]ZAKLJUČAK
o potrebi zamjene ljuljačke za veću djecu ljuljačkom za manju djecu u dječjem igralištu na Laurenčićevoj.
VMO smatra da bi dječje igralište moglo biti bolje prilagođeno djeci predškolske dobi, kojima je prvenstveno i namijenjeno.

SRC Folka
U ime Vijeća poslana su dva mail prema nadležnom gradskom uredu koji vodi projekt za informacijom o toku projekta i fazi ishođenih posebnih uvjeta. Čekamo informaciju u kojoj fazi je projekt sportsko-rekreacijske zone na k.č. 660 k.o. Žitnjak. Vijeće poduzima sve kako bi projekt ubrzalo, zbog fondova i mogućnosti realizacije istog obzirom da je projektom obuhvaćena zona od skoro 1.2 ha površine. 

Gradski ured za gospodarstvo, ekološku održivost i strategijsko planiranje
	VMO je dobilo dopis od spomenutog GU vezan uz prijedloge o površinama za kretanje pasa bez povodca, uz nadzor i odgovornost posjednika.
	Folnegovićevo naselje ima dva parka za pse te VMO ne predlaže nove površine za tu namjenu.

Održavanje sportskih igrališta
	Zrinjevac nije nadležan za održavanje sportskih igrališta, nego GU za sport.
	VMO primjećuje da i školsko dvorište OŠ Lovre pl. Matačića ima problem s neodržavanjem ograde koja mjestimično truli i puca.

Udruga Vestigium – poziv na uključenje prostora MO u platformu koja će spajati građane
	Udruga, čiji projektni tim predstavlja Irena Borovina, prikuplja putem obrasca informacije o prostorima MO koji su zainteresirani postati Centri zajednice - organizirati društveno kulturne sadržaje u svojim prostorima. Ukoliko je netko od građana ili udruge sa područja naselja i šire zainteresiran za provođenje pojedinih programa u prostorijama MO, neka se slobodno jave na mail MO: 

mo_folnegovicevo@zagreb.hr

Podaci će se koristiti za izradu SOLIDARNE MAPE, a zainteresirani Mjesni odbori biti će uključeni u projekt na način da ćemo im pomoći pokrenuti aktivnosti kroz sastanak uživo uz pokaz primjera dobre prakse, predstavljanju pravila koja bi mogla olakšati organizaciju, te pomoć u organizaciji prvih događanja. 
	VMO poziva sve koji imaju ideje i vremena da se njima javi za održavanje radionica različitih namjena, primjerice umirovljenike, školarce. 

Školska dvorana OŠ Lovre pl. Matačića
	Sanacija radova još nije dovršena i dvorana još nije očišćena, te VMO izražava zabrinutost što cijela procedura predugo traje.

Zbor građana MO Savica-Šanci povodom ishođenja lokacijske dozvole za izgradnju nove zgrade gimnazije Islamskog centra
	Zbor građana je održan u prostorima osnovne škole na Borovju, ali glasanje je prekinuto. Vijećnici Frane Čavka i Hrabren Dobrotić bili su prisutni na zboru građana kao promatrači, jer ne stanuju na prostoru MO Savica-Šanci i time nisu imali pravo glasa. Obojica su se na molbu voditelja pomaknuli na stubište, kako ne bi bili u mogućnosti pokušati glasati dizanjem ruke i na taj način, prema mišljenju organizatora, ometati ili uzurpirati stvarno glasanje.
	Vijećnik Frane Čavka napominje da je veći broj pripadnika političke platforme Možemo! prisustvovao zboru te negodovao oko pojedinih izjava građana koji se protive izgradnji nove zgrade gimnazije Islamskog centra.
	Organizator je iz opreza pokušao glasanje formirati kao javno, prozivajući poimence glasače s prebivalištem na području MO Savica-Šanci. Na to je izbila svađa te je glasanje prekinuto i zbor građana raspušten.

Ad. 5.	Razno: izviješća, pitanja i prijedlozi
Delikventno ponašanje skupine mladića u Folnegovićevom naselju
	Iako na mail poslan policiji povodom vandalizma u naselju VMO nije dobilo odgovor, potpredsjednik VMO Hrabren Dobrotić kontaktirao je policiju i dodatno pojasnio problem, ukratko:
· čini se da u skupini, koja je viđena i fotografirana kako radi nered u naselju, ima i starijih maloljetnika ili punoljetnih osoba te da bi ih policija svakako mogla legitimirati,
· tražimo da nam policija službeno odgovori na mail o daljnjem postupanju,
· policija razumije potrebu za dežurnim policajcem u Folnegovićevom naselju, ali zbog manjka kadra kontakt-policajac djeluje na vrlo širokom području te je pitanje stiže li na intervenciju kada ga građani pozovu,
· policija će pokušati preraspodijeliti snage da se pojača ophodnja u Folnegovićevom naselju,
· policija savjetuje da građani zovu njih i da sve probleme s vandalizmom i delikvencijom prijavljuju njima, a ne Vijeću Mjesnog odbora.
Vijećnik Frane Čavka spominje nadzorne kamere u naselju kao moguće rješenje problema.

Poplava
	Prostor MO poplavljen je tijekom jače kiše. Kanalizacija je na kraju sanirana, ali se kapanje u prostoriji dvorane u prizemlju i dalje događa. 

Dani Folke
	Dani Folke ove godine održat će se kao manifestacija za djecu u nedjelju 4. 6. 2023., dan nakon festivala Povratak košarci koji se održava 2. i 3. 6., a koji podržava i MO Folnegovićevo naselje i MO Janko Matko koji su za taj vikend organizirali kemijske WC-e za posjetitelje, klupe i stolove, šator te pozornicu.
	U programu će sudjelovati OŠ Lovre pl. Matačića, Cheerleading klub Zagreb, dječji vrtići Milan Sachs i Medvjed Brundo, KK Folka-Borovje, KK Larus, KNAP i Dječja kuća Borovje, a financijski će pomagati VGČ Peščenica-Žitnjak, VMO Folnegovićevo naselje i Janko Matko. Popis donatora još nije utvrđen i VMO će biti izvješteno kada popis bude potpun. VMO unaprijed zahvaljuje svima na pomoći da se održi ova skromna, ali za kvart značajna manifestacija.
	
Ovime je dnevni red iscrpljen.

Predsjednica zaključuje sjednicu u 19:00 sati.	
Zapisnik sastavili: Nikolina Krešo i Hrabren Dobrotić

KLASA: 024-08/23-003/1045
[bookmark: _GoBack]URBROJ: 251-13-11-11/003-23-2
Zagreb, 22. svibnja 2023.
                                                                                                    Predsjednica
					                               Vijeća Mjesnog odbora
                                                                                           Folnegovićevo naselje                                                                                                
					                                       Nikolina Krešo

